Sinderela

Stori werin Ffrengig yw Sinderela (Ffrangeg: Cendrillon, Saesneg: Cinderella) neu'r Esgid Fach Wydr, gyda miloedd o amrywiadau sy'n cael eu hadrodd ledled y byd.  Y prif gymeriad yw merch ifanc sy'n byw o dan amgylchiadau anffodus, ac sy'n derbyn bendithion rhyfeddol ffortunus, ac yn y pen draw llaw y Tywysog mewn priodas. Mae stori Rhodopis - a adroddwyd gan y daearyddwr Groegaidd Strabo rywbryd rhwng 7 CC ac OC 23 - yn ymwneud â chaethferch Groegaidd sy'n priodi brenin yr Aifft, ac fel arfer fe'i hystyrir fel yr amrywiad cynharaf y gwyddys amdano o stori Sinderela.

Cyhoeddwyd y fersiwn Ewropeaidd lenyddol gyntaf o'r stori yn yr Eidal gan Giambattista Basile yn ei Pentamerone ym 1634. Cyhoeddwyd y fersiwn sydd bellach fwyaf adnabyddus yn Saesneg, yn y Ffrangeg wreiddiol gan Charles Perrault yn Histoires ou contes du temps passé ("Hanesion neu straeon amseroedd a aeth heibio") ym 1697 fel Cendrillon, a chafodd ei Seisnigeiddio fel Cinderella. Cyhoeddwyd fersiwn arall yn ddiweddarach fel Aschenputtel gan y Brodyr Grimm yn eu casgliad o straeon gwerin Grimms' Fairy Tales ym 1812. 

 Cyfeiriadau 
Categori:Chwedlau'r brodyr Grimm
Categori:Tywysogesau mewn ffuglen
Categori:Erthyglau sy'n cynnwys testun Almaeneg
Categori:Erthyglau sy'n cynnwys testun Ffrangeg
Categori:Erthyglau sy'n cynnwys testun Eidaleg